แนวโน้มเงินบาทสัปดาห์หน้ายังอ่อนค่าต่อเนื่อง
ค่าเงินบาทปิดตลาดเย็นนี้ (2 ต.ค.) ที่ระดับ 36.57/60 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 36.48/50 บาท/ดอลลาร์ เคลื่อนไหวในทิศทางที่อ่อนค่า โดยระหว่างวันเงินบาททำ high สุดที่ระดับ 36.63 บาท/ดอลลาร์ และ low สุดที่ระดับ 36.51 บาท/ดอลลาร์ ทั้งนี้มองว่าในสัปดาห์หน้าเงินบาทยังมีแนวโน้มอ่อนค่าต่อ ซึ่งตัวเลขเศรษฐกิจสหรัฐฯ ที่จะทยอยประกาศออกมานั้นยังเป็นปัจจัยสำคัญที่ตลาดติดตาม
2 ต.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (2 ต.ค.) ที่ระดับ 36.57/60 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 36.48/50 บาท/ดอลลาร์ เคลื่อนไหวในทิศทางที่อ่อนค่า โดยระหว่างวันเงินบาททำ high สุดที่ระดับ 36.63 บาท/ดอลลาร์ และ low สุดที่ระดับ 36.51 บาท/ดอลลาร์ ทั้งนี้มองว่าในสัปดาห์หน้าเงินบาทยังมีแนวโน้มอ่อนค่าต่อ ซึ่งตัวเลขเศรษฐกิจสหรัฐฯ ที่จะทยอยประกาศออกมานั้นยังเป็นปัจจัยสำคัญที่ตลาดติดตาม
“แนวโน้มเงินบาทน่าจะยังอ่อนค่าต่อ ต้องติดตามการประกาศตัวเลขเศรษฐกิจสหรัฐคืนนี้” นักบริหารเงินกล่าว ขณะที่คาดว่าสัปดาห์หน้าเงินบาทจะเคลื่อนไหวอยู่ที่ระดับ 36.50 – 36.70 บาท/ดอลลาร์
 
ที่มา: สำนักข่าวอินโฟเควสท์